### 29.    Beslutning om vederlag til formanden for Kalundborg Forsyning

**Åbent**

Sagsnr.: 326-2016-60286       J.nr.: 81.14.01           Dokumentnr.:
326-2017-311152

**Sagstype**

Beslutning

**Resume og sagens baggrund**

Formanden for Kalundborg Forsyning modtager i dag et
vederlag på 15 pct. af borgmestervederlaget. Kommunalbestyrelsen skal tage
stilling til en evt. stigning i vederlag.

**Indstillinger**

Kommunaldirektøren indstiller, at:

1. Vederlaget til formanden for Kalundborg Forsyning hæves
fra 15 pct. til 20 pct. af borgmestervederlaget

2. Vederlaget hæves med virkning fra 1. januar 2018.

3. der rettes henvendelse til Kalundborg Forsynings
bestyrelse med indstilling om en stigning i formandsvederlag fra 15 pct. til 20
pct. af borgmestervederlag med virkning fra 1. januar 2018.

**Behandling**

Økonomiudvalget, Kommunalbestyrelsen

**Sagsfremstilling**

Formanden for Kalundborg Forsyning modtager i dag et
vederlag på 15 pct. af borgmestervederlaget. Til sammenligning modtager
formanden for [adresse] et vederlag på 20 pct. af borgmestervederlaget.

For at sidestille vederlaget for formanden for Forsyningen
med formanden for [adresse] foreslås, at vederlag for formanden for Kalundborg
Forsyning øges fra 15 pct. af borgmestervederlaget til 20 pct. af
borgmestervederlaget.

En beslutning om ændring af honorar skal træffes af
Kalundborg Forsynings generalforsamling, med mindre at alle aktionærere er
enige om, at den kan træffes på anden vis. I dette tilfælde er Kalundborg
Forsyning 100 pct. ejet af Kalundborg Kommune, og det er Kommunalbestyrelsen,
der udgør generalforsamlingen i Forsyningen.

I praksis skal Kommunalbestyrelsen godkende forslaget og
indstille en stigning i formandsvederlaget til bestyrelsen i Forsyningen (11
medlemmer, heraf 6 KB), som herefter endeligt skal godkende ændringen.

Det foreslås, at ændringen træder i kraft med
tilbagevirkning fra 1. januar 2018.

**Økonomiske konsekvenser**

Udgifter til vederlag mv. afholdes af Kalundborg Forsyning.

**Økonomiudvalgets møde den 24.
januar 2018:**

Anbefales.